stanford-oval/wikipedia huggingface dataset:
אנגיאלפלד
אישים

מתחת לככר להל נקברה לפי אגדה מאהבת של המשורר הלאומי ההונגרי, שנדור פטפי.
בשכונה באזור העוני "טריפוליס" בילה את ילדותו הפסנתרן ההונגרי-צועני ג'רג' ציפרה (1994-1921).
במפעלים בשכונה זו עבדו בצעירותם הסופר לאיוש קאשאק והפעיל הקומוניסטי יאנוש קאדאר, לימים מנהיג הונגריה הקומוניסטית של השנים 1956-1988.לאסלו פאפ (2003-1926), שזכה שלוש פעמים רצופות באליפות אולימפית באיגרוף
(1948,1952,1956) בילה גם הוא את ילדותו בשכונה ובשנת 2015 ככר בה כונתה לפי שמו.
השטחים הציבוריים העיקריים

דרך ואצי Váci út
רחוב להל Lehel utca
רחוב בקה Béke utca
רחוב נפ-פירדה Népfürdő utca
דרך גיי'רג' דוז'ה Dózsa György út
רחוב רוקון Rokon utca
רחוב פיאשטיוק Fiastyúk utca
רחוב דראווה Dráva utca
שדרת קארוי רוברט Róbert Károly körút - כביש הטבעת הונגריה- Hungária körgyűrű
רחוב פרנץ רייטר Reitter Ferenc utca
סמטת טומורי Tomori köz
סמטת מאגליה Máglya köz
רחוב באבר Babér utca
רחוב דאגאי Dagály utca
תרבות

בשכונה פועלים שני בתי תרבות קהילתיים - על שם לאנג ועל שם יוז'ף אטילה.
כלכלה

השכונה עברה תיעוש מואץ במהלך המאה ה-19.
כלכלה > מפעלים לאורך דרך ואצי Váci út

המפעל הוותיק ביותר היה המפעל למכונות "לאנג" וכן המספנות GANZ והמפעל למנופים MHD.
בית חרושת נוספים היו:
A legrégebbi gyár a Láng Gépgyár, de jelentős volt a hajógyár (GANZ Magyar Hajó- és Darugyár, MHD) is.
További híres Váci úti gyárak voltak (a keresztutcák zárójelben):
המפעל לצינורות פלדה וליציקה - ברחוב פרנגפאן
מפעל הפלדה ברחוב פאי
בית החרושת לברגים ברחוב צ'אווארגיאר
בית החרושת למנעולים ברחוב בנצה
המפעל טונגסרם לשפופרות
המפעל למעליות ברחוב אישטוואן דוניוב
המפעל למצברים VBKM על יד רחוב פיאשטיוק
בית החרושת ריצו לתחבושות - ברחוב באבר
בית החרושת למשי Habselyem Kötöttárugyár בדרך סקסארדי
מאפיית אנגיאלפלד
מאפיית פטנהאזי - ברחוב פטנהאי
בית החרושת לבגדי פשתן ויוטה- ברחוב טובורזו
המפעל למטחנות SZIM - ברחובות דוואי, קשאק ולה-פורטאר
בית חרושת לחוטים ופסים - ברחוב פטנהאזי
עם חזרת כלכלת השוק בשנות ה-1990 רוב המפעלים נסגרו. על המגרשים שהתפנו נבנו מרכזי עסקים, משרדים ומגורים.
מוסדות, אנדרטאות ואטרקציות > מוסדות דת

כנסיית מרגיט הקדושה מבית ארפאד (Árpád-házi Szent Margit-templom),- בככר להל, ומכונה גם "כנסיית להל" (Lehel téri templom). כנסייה רומית-קתולית נבנתה בשנת 1933.
הכנסייה והמנזר הכרמליטים (Kármelhegyi Boldogasszony kármelita templom és rendház) - ברחוב הובה 12, על יד דרך ג'רג' דוז'ה, נבנו בשנים 1895–1896 נחנכו רשמית בשנת 1899 בנוכחות הקיסר פרנץ יוזף
הכנסייה הפארוכית לאסלו הקדוש, כנסייה רומית-קתולית בסגנון גותי, בככר בקה (ככר השלום)
הכנסייה הרפורמית של קהילת שכונת אנגיאל פלד ברחוב פרנגפאן 43
הכנסייה הלותרנית אנגיאלפלד ברחוב לאיוש קאשאק 22.נבנתה בשנת 1938
בית הכנסת "ארנה" לשעבר - נצמא ברחוב ארנה לשעבר, כיום ג'יירג' דוז'ה. נבנה בשנת 1909, כעת משמש אולם לסיף של מועדון הספורט "הונווד"
בית הכנסת
המרכז הלאומי של הקהילה האסלאמית ההונגרית - ברחוב רוברט קארוי 104
הכנסייה הפארוכית מיכאל הקדוש בסגנון נאו-רומנסקי. קודשה בשנת 1930.
מוסדות, אנדרטאות ואטרקציות > מרכזי מסחר

השוק המקורה בככר להל
לפני 1890 היה בית קברות, אחר כך החל משנות ה-1900 המוקדמות - שוק פתוח. נבנה בסגנון פוסט-מודרניסטי בשנים 2000–2002
מראהו מזכיר אונייה.
השכונה במדיה האומנותית

1929 - הרומן "אנגיאלפלד" מאת לאיוש קאשאק
1962 - ג'רג' רווס ביים את הסרט "אניאלפלד" לפי הרומן של קאשאק
1956 - הציור "אנגיאלפלד" של הצייר טיבור צ'רנוש (2007-1927)
1979 - השיר "אנגיאלפלד" של להקת הפופ "ביאטריס"
2010 השיר "הדקלים של אנגיאלפלד" מאת גיולה פנייש
הערות שוליים

1 2 3  Disappearing Budapest 2003
↑  כתבה בעיתון "נפסאבה" ב-22 בדצמבר 2015
↑  השיר באתר יו טיוב
↑  השיר של גיולה פנייש
| --- | --- |
בקרת זהויות :  NLI: 987007567096105171 
בניין מגורים ברחוב להל בשכונת אנגיאלפלד
הפלה בכפייה

הפלה
הפלה בכפייה היא פעולה שנעשית בכוח, איום או כפייה תוך ניצול חוסר יכולתה של האישה לתת את הסכמתה לכך. חלק מהמקרים כוללים התערבות לא מוצדקת של הגורמים הרפואיים כגון עיקור כפוי או הפלה תוך פלישה פיזית לאיברי הרבייה הנשיים.
סיבות להפלה בכפייה

העובר אינו מהמין הרצוי – תרבויות ומדינות מסוימות דוגלות בהעדפה של מין מסוים ובהגבלת הילודה של המין השני.
שיקולים דתיים – בדתות מסוימות ישנו לחץ המופעל על אישה הרה שילדה אינו במסגרת נישואין (יקרא ילד ממזר וזכויותיו מופחתות, מעמדו ומעמדתה של האישה נפגעים).
הגבלה ילודה בעולם – ישנן מדינות בעולם כגון סין (מדיניות הילד האחד) אשר מגבילות זוג הורים לכמות מצומצמת של צאצאים.
נשים המשרתות בארגונים צבאיים מוכרחות להפיל את עוברן, כגון: ארגון הטרור המרקסיסטי הקולומביאני FARC.
הדרכים לביצוע הפלה

ישנם מספר טכניקות לביצוע הפלה שתקפות הן להפלה מלאכותית והן בכפייה. הבחירה בסוג ההפלה מושפע בעיקר מגיל האישה מצבה הבריאותי ושלב ההיריון.
טיפול תרופתי – טיפול שאינו פולשני ומתבצע בכמה שלבים על ידי שימוש בתרופה ובו ניתן להשתמש עד השבוע ה-7 להיריון.
גרידה – הליך פולשני הכולל טיפול גינקולוגי כירורגי קצר אשר מתבצע בחדר ניתוח עד השבוע ה-13 ובמקומות מסוים אף עד לשבוע 20 של ההיריון.
שאיבה – שאיבה בשאיפה או בוואקום הוא ההליך הנפוץ ביותר בעולם בימינו וניתן להשתמש בשיטה עד 18 שבועות של ההריון.
זירוז לידה – התהליך מתרחש בשליש השלישי של ההיריון והוא מהווה המוצא האחרון לאחר שטיפולי הגרידה, השאיבה והתרופתי לא תקפים עוד.
הפלה בכפייה בסין

המדיניות שהונהגה בסין בארבעת העשורים האחרונים קבעה כי לא ניתן להביא לעולם יותר מילד אחד. להגבלת הילודה בסין היו השלכות משמעויות לאורך השנים כחלק מרצון המשפחות לשמור על השושלת, ומתוך תפיסה כי זכרים יוכלו לספק פרנסה טובה יותר וכך פעלו זוגות רבים למניעת ילודת בנות.
על פי הערכות, במליוני מקרים הופסקו ההריונות מחשש שהאם נושאת ברחמה נקבה. במקרים חריגים בעבר אף אולצו נשים לעבור הפלות או עיקור.
מאות אלפי נשים מקבוצות מיעוט אולצו על ידי המדינה לעבור בדיקות היריון, הותקנו להם מכשירים תוך רחמיים ועל אחרות נכפה לעבור הפלות ועיקור.
הפלות בכפייה הקשורות לניהול מדיניות הילד האחד התרחשו בסין.
ביוני 2012 אזרחית סינית, העונה לשם פנג ג'יאנמיי חויבה על פי חוק הילד האחד בסין להפיל את עוברה כשהייתה בחודש השביעי להריונה לאחר שלא שילמו בני הזוג קנס בגין הפרת מדיניות הילד האחד. הרשויות בסין הכו את האישה והזריקו לדמה חומר שגרם להפלת התינוק.
הפלה בכפייה במדינות מערביות

הפלה בכפייה בבריטניה – ב-21 ביוני 2019, הורה בית משפט בבריטניה לאישה נכה בעלת מוגבלויות שכליות, להפיל את תינוקה אף על פי שאימה של האישה ההרה סירבה בתוקף על הליך ההפלה וטענה כי היא זאת שתטפל בתינוק ותגדל אותו.
הפלה בכפייה בארצות הברית – בארצות הברית ההגדרה להפלה בכפייה כוללת הסתרת המידע והגבלתו מהמטופלת. הפלה בכפייה נעשית ברחבי ארצות הברית באופן בלתי פורמלי על ידי שימוש בגורם שלישי, כמו צוותים רפואיים, פסיכולוגיים ופסיכיאטריים, שילוו ויכווינו את המטופלות בהליך ההפלה גם אם אינו הכרחי.
תופעה זו היא תופעה רווחת בקרב פליטים, מהגרים, ובעלי מצב סוציו-אקונומי נמוך.
הפלה בכפייה בקרב לוחמות הגרילה בקולומביה

בארגון FARC הגרילה של קולומביה כפה מנהיג הארגון (הקטור ארבולדה אלביידיס בויטראגו) הפלות על לוחמות הגרילה, בטענה כי הדבר פוגע במערך הלחימה, בכשירות שלהן בלחימה בפרט ובארגון בכלל. ארגון הגרילה הוא ארגון מחתרתי אשר פועל ללא חוקים מדיניים וצבאיים רשמיים ולכן הבקרה, הבקרה והענישה על הארגון ועל מנהיגיו לא מתקיימים.
ישנן כמאה וחמישים תלונות רשמיות של נשים שנאלצו לעבור הפלה בכפייה בארגון. חלק מהמתלוננות טוענות כי ההפלה התרחשה ללא ידיעתן וללא אישורן על ידי גלולות שהוטמנו להן במזון וגרמו להמתת העובר.
קישוריים חיצונים

הפלה בכפייה, באתר האיחוד האירופאי לשוויון מגדרי (באנגלית)
מיה איידן, מטופלת בבי"ח פסיכיאטרי נכנסה להיריון – ונמנע ממנה לבצע הפלה, באתר חדשות 13, 9 בספטמבר 2019
הפסקת הריון יזומה, באתר משרד הבריאות
מקרה ההפלה בכפייה בפרובינציית שאן-שי, סרטון  באתר יוטיוב (אורך: 0:55)
ראו גם

הפלה
הפלה מלאכותית
היריון ולידה בישראל
אלימות נגד נשים
היריון
ארגון גרילה
הערות שוליים

↑  רחל בית-אריה, בייג'ינג, לאן נעלמו 160 מיליון סיניות?, באתר כלכליסט, 1 בספטמבר 2011
↑  ליהיא כהן-דמבינסקי, ‏זכויותיו של בן המאהבת, באתר גלובס, 26 במאי 2011
↑  David Barboza, China Suspends Family Planning Workers After Forced Abortion, The New York Times, ‏15.06.2012
↑  חדשות 2, ‏היסטוריה בסין: משפחות יורשו להביא לעולם שני ילדים, באתר ‏מאקו‏, 29 באוקטובר 2015
↑  דיוויד ברבוזה, ניו יורק טיימס, צעירה אולצה לעבור הפלה בחודש השביעי להריונה, באתר הארץ, 17 ביוני 2012
↑  Willy Barton, UK court orders forced abortion for disabled woman, CNA, ‏21.06.2019
↑  Joerg Dreweke, Coercion Is at the Heart of Social Conservatives’ Reproductive Health Agenda, Guttmacher Institute, ‏07.02.2018
↑  "אחראי ההפלות בכפייה" של המחתרת בקולומביה נעצר בספרד, באתר וואלה, 13 בדצמבר 2015
| --- | --- |
בקרת זהויות :  NLI: 987007595341405171  LCCN: sh2012004097 
פנג ג'יאנמיי בתמונה לאחר הליך ההפלה
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
לוחמות הגרילה בקולומביה
המלחמה ההונגרית-הרומנית

המלחמה ההונגרית-רומנית (בהונגרית: magyar–román háború, ברומנית: Războiul româno-ungar; ‏13 בנובמבר 1918 – 3 באוגוסט 1919) התרחשה עם סיום מלחמת העולם הראשונה והתפרקות האימפריה האוסטרו-הונגרית בין נובמבר 1918 לאוגוסט 1919. המלחמה התנהלה בין ממלכת רומניה והרפובליקה ההונגרית הראשונה, אשר לאחר הפיכה במרץ 1919 הפכה לרפובליקה הסובייטית ההונגרית. המלחמה הביאה לסיפוח רומני של טרנסילבניה ומאוחר יותר כיבוש רומני של בודפשט אשר מנע את התפשטות הקומוניזם בהונגריה. הגבולות החדשים בין רומניה והונגריה הוסדרו רשמית במסגרת חוזה טריאנון.
רקע > רומניה

הצטרפות רומניה למלחמת העולם הראשונה בשנת 1917 לצד מדינות ההסכמה הביאה לאסון מדיני כאשר בהמשך השנה צבא הקיסרות הגרמנית כבש את ולאכיה והתקדם צפונה לעבר מולדובה. לאחר חוזה ברסט-ליטובסק נותרה רומניה היחידה ממדינות ההסכמה בחזית המזרחית וחודשיים אחר כך חתם ראש ממשלתה, אלכסנדרו מרגילומן, על הסכם בוקרשט שהיווה את כניעת רומניה למעצמות המרכז.
במסגרת הסכם הכניעה הכוחות הגרמנים תחת אוגוסט פון מקנזן נסוגו משטח רומני, הצבא הרומני צומצם ביותר מ-50% מכוחותיו ורומניה חתמה על הפיכתה למדינה נייטרלית. כניעת מעצמות המרכז בהמשך השנה שינתה את המצב המדיני של רומניה והתפרקות האימפריה האוסטרו-הונגרית הביאה לכך שרבים ברומניה קראו להתערבות ממשלתית לטובת המיעוט הרומני באוסטרו-הונגריה.
רקע > הונגריה

הפשרה האוסטרו-הונגרית של 1867 הביאה להקמתה מחדש של ממלכת הונגריה מזה מספר מאות שנים, כחלק מתוך איחוד עם ציסלייטניה, בכך הוקמה האימפריה האוסטרו-הונגרית. החלק ההונגרי של האימפריה, כמו האוסטרי, היה רב אתני וכלל עשרות קבוצות אתניות, הגדולה שבהן הייתה עדת ההונגרים ואחריהם הסלובקים, רומנים, פולנים, גרמנים, צ'כים, סרבים, קרואטים, צוענים, יהודים ועוד רבים אחרים. עליית הלאומיות ברחבי אירופה היוותה גורם מרכזי לחוסר-יציבות פוליטית ולנפילתה הסופית של אוסטרו-הונגריה.
בתחילת נובמבר 1918, נכנעה האימפריה האוסטרו-הונגרית עם סיום מלחמת העולם הראשונה ובאותו היום בעת נכנעה, התקיימה מהפכת החרציות אשר מנהיגיה הכריזו על עצמאות הונגריה ממלכות בית הבסבורג האוסטרי ותחת הרוזן מיהאי קארואי הוכרזה הרפובליקה ההונגרית הראשונה, מדינה ריבונית אשר עם הקמתה נמחקה מהמפה אוסטרו-הונגריה.
כוחות

עם קריאת גיוס כללי וכיבוש של בסרביה לידי רומניה מרוסיה אשר נפלה לתוך מלחמת אזרחים, הייתה עלייה מהירה במורל המדיני של רומניה ואלפים התגייסו. רוב כוחות הצבא הרומני היו חיל רגלים וחיל פרשים, חיל הים מצידו פעל בחופי הים השחור ועוד לא הגיע נשק של חיל השריון החדש ממערב אירופה אל עבר רומניה והבלקן, בסך הכל גיוס הכוחו הרומנים העלה את גודל הצבא מ-10,000 חיילים לכמעט 100,000.
מהצד השני של המאבק, רוב כוחותיו של הצבא האוסטרו-הונגרי נמחקו עקב מלחמת העולם הראשונה והכוחות שנותרו לראשות ההונגרים העצמאיים היו ברובם של מיליציות לאומיות. הכוחות ההונגרים, כמו הרומנים, התבססו על חיל רגלים וחיל פרשים ולקראת המלחמה מנו כוחותיהם עד 80,000 איש.
מלחמה > חלק ראשון: טרנסילבניה

פרדיננד הראשון, מלך רומניה קרא לגיוס כללי לאחר כניעת מעצמות המרכז. ביום התפרקותה של אוסטרו-הונגריה הכוחות המזוינים של רומניה עם בדלנים רומנים שדרשו להתאחד ביחד עם ממלכת רומניה מגבול טרנסילבניה ההונגרית-רומניה ומגבול רומניה והרפובליקה העממית של מערב אוקראינה. יומיים לאחר פירוק אוסטרו-הונגריה, ב-13 בנובמבר, הכריזה רומניה רשמית על מלחמה. על המדינה ההונגרית החדשה היה לעמוד נגד מרידות של פולנים וסלובקים בצפון, פלישה של ממלכת סרביה בדרום ונוסף על כך גם פלישה רומנית במזרח. לאחר התבססות של הכוחות מעבר להרי הקרפטים, החלו הרומנים בפלישה מסיבית לתוככי טרנסילבניה למהלך חודש דצמבר.
חיל משלחת מטעם הרפובליקה הצרפתית השלישית החל לפעול מאוחר יותר בדרום הונגריה, בניסיון לעצור את המאבק אך ללא כל הצלחה מרכזית. לקראת אמצע ינואר 1919 נעצרו הכוחות הרומנים לאחר כיבוש טרנסילבניה ונוצר סטטוס קוו.
מלחמה > חלק שני: הונגריה הסובייטית

זמן קצר לפני שהממשלה ההונגרית תכננה להביע את כניעתה לרומניה התרחשה מהפכה פנימית שהעלתה לכוח את המפלגה הקומוניסטית ההונגרית והביאה להקמתה של הרפובליקה הסובייטית ההונגרית לקראת סוף מרץ, רפובליקה שעם הקמתה החלה בניסיון ליצור מגעים וקשרים ביחד עם הרפובליקה הסובייטית הפדרטיבית הסוציאליסטית הרוסית אשר נאבקה במלחמת האזרחים הרוסית באותה העת.
באפריל החלו הכוחות הרומנים בפלישה מרכזית שנייה לתוך הונגריה אשר במסגרתה כבשו את מרכז המדינה ונעצרו לקראת סוף החודש בגדות הטיסה. מערכת הפלישה השנייה הייתה הרסנית במיוחד לממשל ההונגרי הסובייטי אשר פעל בכל יכולתו להסיג לגיטימציה בעיני העם. ביודעין כי אין בכוחם אפשרות לתקוף מדרום את הסרבים או ממזרח את הרומנים, פלשו הכוחות ההונגרים הסובייטים לתוך צ'כוסלובקיה המוחלשת, אשר הייתה עוד במאבק לעצמאות. הכוחות הצ'כים כבשו קודם לכן את עבר סלובקיה מידי הונגריה. הצ'כוסלובקים והרומנים פעלו ביחד בקו אש מאוחד בצפון-מזרח הונגריה, הכוחות ההונגרים תכננו לתקוף ולחתוך את קו האש הצ'כוסלובקי-רומני המאוחד. ההוראה הרשמית של המטה הכללי ההונגרי על הפלישה לעבר סלובקיה הייתה זאת:
עקב סיבות פוליטיות וכלכליות המטה הכללי החליט לתקוף לתוך העבר הפנימי של הכוחות הרומנים-צ'כים. ראשית כדי לתקוף את הצ'כים ואז, לאחר חציית הטיסה, לתקוף את הרומנים.
ביוני תקפו ההונגרים הסובייטים לתוך צ'כוסלובקיה והסדירו את הרפובליקה הסובייטית הסלובקית אשר פעלה כמדינת חסות שלהם. ההישגים של ההונגרים לא החזיקו זמן רב והם איבדו את קו האש שיצרו תוך זמן קצר לידי הכוחות הצ'וכוסלובקים והרומנים. את ההפסד ההונגרי ניתן ליחס למאבק רב חזיתי עם הסרבים והקרואטים בדרום, חולשה ביכולת הצבאית הכללית אשר נבעה מאי סדירות ומאיבוד רוב הכוחות קודם לכן, אי סדר אזרחי ותמיכה רבה מחוץ לידי אויביהם הרומנים והצ'כים. פועלם של ההונגרים ביחד עם האוסטרים כחלק ממעצמות המרכז בזמן המלחמה הביא את חיל המשלוח הצרפתי בדרום הונגריה לתמוך בכוחות הרומנים.
מלחמה > חלק שלישי: בודפשט

לקראת סוף יולי היה ניסיון כושל של הכוחות ההונגרים לעבור את נהר הטיסה ולפרק את קו האש הרומני. המטה הכללי הרומני בתגובה הסדיר איחוד צבאי עם חיל המשלוח הצרפתי והחל בפלישה ישירה למערב הונגריה. בפעולה הזאת הכוחות הרומנים יצאו בפלישה מרוכזת אשר רובה הורכבה מכוחות פרשים לתוך הבירה ההונגרית של בודפשט. שינוי כיוון המאבק לטובת הצבא הלבן ברוסיה פגע ליכולת של רוסיה הסובייטית לתמוך בממשלה הקומוניסטית של הונגריה. במהלך 3 באוגוסט נכנסו פרשים רומנים לתוככי בודפשט וביום שלמחרת הגיעו לעיר שני תותחי ארטילריה אשר הובלו לידי הכוחות הרומנים בידי הצרפתים.
סוף המלחמה

מספר ימים קודם לכניסת הכוחות הרומנים לבודפשט התפרקה הממשלה הסובייטית בבירה ההונגרית והרפובליקה הסובייטית חדלה מלהתקיים, במקומה קמה מחדש הרפובליקה ההונגרית תחת הממשלה שקדמה למרץ 1919. מאוחר יותר, ועידת השלום בפריז קבעה עם הממשלה ההונגרית את כניעת הונגריה לאחר מלחמת העולם הראשונה והמלחמה ברומנים בתוך חוזה טריאנון, אשר במסגרתו ניתנו לידי רומניה שטחי טרנסילבניה אשר כבשה. הונגריה איבדה בסיום המאבק 65% מכלל אוכלוסייתה ו-70% מכלל שטחה קדם מלחמת העולם הראשונה. באשר לצד הרומני, המלחמה הייתה הצלחה מסחררת שהביאה להקמת רומניה הגדולה ולעלייה חדה ברגש הלאומי הרומני.
ראו גם

הרפובליקה הסובייטית ההונגרית
ממלכת הונגריה
הצבא האוסטרו-הונגרי
ממלכת רומניה
הכוחות המזוינים של רומניה
הערות שוליים

↑  How Harsh was the Treaty of Versailles Really? (Short Animated Documentary)
| --- | --- |
בקרת זהויות :  NKC: ph1251390
יאן שטפלה

יאן שטפלה (בצ'כית: Jan Štefela; נולד ב-20 באפריל 2001) הוא אתלט צ'כי, סגן אלוף אירופה באולם (אפלדורן 2025) בקפיצה לגובה.
ביוגרפיה > 2021 > אלוף אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכה במדליית זהב בקפיצה לגובה בשיא אישי חדש של 2.20 מטר.
ביוגרפיה > 2022

באליפות אירופה שנערכה במינכן שבגרמניה באוגוסט סיים במקום שביעי בקפיצה לגובה בתוצאה של 2.18 מטר.
ביוגרפיה > 2024

באליפות העולם באולם שנערכה בגלאזגו שבממלכה המאוחדת במרץ סיים במקום חמישי בקפיצה לגובה בתוצאה של 2.24	מטר.
באליפות אירופה שנערכה ברומא שבאיטליה ביוני סיים במקום חמישי בקפיצה לגובה בתוצאה של 2.26 מטר.
באולימפיאדת פריז שנערכה באוגוסט סיים במקום תשיעי בקפיצה לגובה בתוצאה של 2.22 מטר.
ביוגרפיה > 2025 > מדליית ארד באליפות אירופה באולם

באליפות אירופה באולם שנערכה באפלדורן שבהולנד במרץ זכה במדליית כסף בקפיצה לגובה בתוצאה של 2.29 מטר, אחרי אולג דורושצ'וק מאוקראינה (2.34 מטר) ולפני מתאו סיולי מאיטליה (2.29 מטר).
שיאים אישיים > אצטדיון

קפיצה לגובה: 2.26 מטר (2024)
שיאים אישיים > אולם

קפיצה לגובה: 2.30 מטר (2025)
מנת־ממדים (אווירונאוטיקה)

דאון מדגם ASH 31 עם כנפיים בעלי מנת-ממדים גבוהה במיוחד. (AR=33.5) ויחס עילוי לגרר גבוה (L/D=56).
מנת־ממדים (באנגלית: Aspect Ratio) באווירונאוטיקה הוא היחס בין מוטת הכנף לאורך הממוצע של מיתר הכנף. כנף בעלת מיתר צר ומוטה ארוכה היא בעלת מנת־ממדים גבוהה, בעוד כנף בעלת מיתר ארוך ומוטה קצרה היא בעלת מנת־ממדים נמוכה. כנף בעלי מנת־ממדים גבוה מתאפיינת ביעילות ביצירת עילוי במהירויות נמוכות יחסית, ועל כן שימושית מאוד בכלי טיס הטסים ומשייטים בעיקר במהירויות תת-קוליות. בעוד כנפיים בעלי מנת־ממדים נמוכה מתאפיינים בביצועים טובים במהירויות על-קוליות וכן בביצועי תאוצה ולכן שימושיים מאוד בכלי טיס המתוכננים לטוס בתנאים אלו.
ניסוח מתמטי

ניתן לחשב מנת־ממדים יחס של מוטת הכנף לשטחה, או על ידי מוטת הכנף יחסית הממוצע של מיתר הכנף כפי שמתואר בנוסחא הבאה:
{\text{AR}}\equiv {\frac {b^{2}}{S}}={\frac {b}{\text{SMC}}}
כאשר:
{\text{AR}} – מנת־ממדים.
{b} – מוטת כנף.
{S} – שטח הכנף.
{SMC}– אורך הממוצע של מיתר הכנף.
בגלל שלעיתים קרובות מאוד צורת חתך וכן מיתר הכנף משתנים לאורכה של הכנף, יש לחשב את המיתר הממוצע בשביל מנת־ממדים. אבל לעיתים פשוט יותר לחשב את מנת־הממדים על ידי חילוק ריבוע מוטת הכנף בשטחה.
ראו גם

מוטת כנף
עומס כנף
פרופיל אווירודינמי
זווית התקפה
פרנטישק אנגל

| --- | --- |

 לידה:  8 במרץ 1909 קז'מורוק, האימפריה האוסטרו-הונגרית האימפריה האוסטרו-הונגרית
 פטירה:  16 ביולי 1972 (בגיל 63) ראבינה, בוהמיה המרכזית, צ'כוסלובקיה צ'כוסלובקיה
 מקום קבורה:  Břevnov cemetery 
 השתייכות:   צבא צ'כוסלובקיה
 תקופת הפעילות:  1942–1970 (כ־28 שנים)
 דרגה:  לוטננט גנרל
 תפקידים בשירות
 קצין רפואה ראשי של הקורפוס ה-1  סגן מפקד חיל הרפואה של צבא צ'כוסלובקיה
 פעולות ומבצעים
 מלחמת העולם השנייה
 
פרנטישק אנגל (בצ'כית: František Engel‏; 8 במרץ 1909 – 16 ביולי 1972) היה רופא יהודי-צ'כוסלובקי, גנרל בחיל הרפואה של צבא צ'כוסלובקיה.
ביוגרפיה

פרנטישק אנגל נולד בעייר קרז'מורוק שליד פרשוב (אז בתחומי האימפריה האוסטרו-הונגרית וכיום בסלובקיה) במשפחה יהודית. לאחר סיום בית הספר התיכון בעיר הולדתו, למד רפואה באוניברסיטת קארל בפראג. לאחר תום הלימודים, שירת במשך שנתיים שירות חובה בצבא צ'כוסלובקיה בשנים 1934 - 1936. לאחר סיום השירות עבד כרופא מנתח בבית חולים בעיר רחיב שבזקרפטיה (אז חלק מצ'כוסלובקיה). בשנת 1938, בעקבות המתיחות עם גרמניה גויס לשירות מילואים בצבא צ'כוסלובקיה. לאחר הכיבוש הגרמני של צ'כוסלובקיה במרץ 1939, הוא נמלט לפולין, שם חבר ליחידות מהצבא הצ'כוסלובקי הגולה. לאחר נפילת פולין הוא עבר לברית המועצות. שם עבד כרופא מנתח בבית חולים בוהולין. לאחר הפלישה הנאצית לברית המועצות התפנה אנגל עם בית החולים מזרחה. הוא הגיע עד לעיר אכטובינסק במחוז אסטרחן, שם המשיך לעבוד כרופא. בפברואר 1942 התנדב לשרת בגדוד צ'עוסלובקי, שהוקם בעיר בוזולוק. הוא מונה למפקד מחלקת הרפואה של הגדוד והועלה לדרגת לוטננט. בינואר 1943 מונה לרופא ראשי של הגדוד. פרנטישק אנגל השתתף בכל הקרבות של היחידה במהלך המלחמה. ביולי 1943 עם הקמת החטיבה הצ'כוסלובקית הראשונה ומנה למפקד פלוגת הרואה של החטיבה והועלה לדרגת קפיטן. בינואר 1945 הוא מונה לקצין רפואה ראשי של הקורפוס הצ'כוסלובקי הראשון והועלה לדרגת מאיור.
עם סיום המלחמה, פרנטישק אנגל נשאר בשירות הצבאי. הוא הועלה לדרגת לוטננט קולונל ומונה לקצין רפואה ראשי של המחוז הצבאי ה-1. במאי 1946 הועלה לדרגת קולונל ומונה לראש מחלקה באגף הרפואה של משרד ההגנה של צ'כוסלובקיה. בשנים 1949 - 1950 למד באקדמיה לרפואה צבאית בלנינגרד. בשובו מברית המועצות הועלה לדרגת גנרל מיור. בסוף 1950 הוא הודח מתפקידו, במהלך הטיהורים הסטליניסטיים בצבא. הוא לא נאסר, אך נשלח להיות רופא של אסירים שהועסקו בבניית מאגר מים ותחנת כוח הידרואלקטרית. בשנת 1956 ההאשמות נגדו בוטלו, שמו טוהר והוא הוחזר לשירות הצבאי. בשנים 1956-1959 היה פרנטישק אנגל סגן מפק חיל הרפואה של צבא צ'כוסלובקיה. בשנת 1959 הוא מונה למנהל בית החולים הצבאי המרכזי בפראג. בהנהלתו התרחב בית החולים, נבנו מחלקות חדשות והוא הפך לבית חולים הכי טוב והכי משוכלל בצ'כוסלובקיה. בשנת 1966 הועלה פרנטישק אנגל לדרגת לוטננט גנרל. פרנטישק אנגל תמך באביב של פראג ולאחר פלישת כוחות ברית ורשה לצ'כוסלובקיה הביע לא פעם בפומבי את התנגדותו למהלך. בשל דעותיו הוחלט לשחררו מן השירות הצבאי. לאחר השחרור מן הצבא עבד אנגל בבית חולים בעיר בנשוב שבבוהמיה המרכזית. פרנטישק אנגל נפטר ב-16 ביולי 1972 מהלך נופש בכפר ראבינה בוהמיה המרכזית. הוא נטמן בבית העלמין בפראג.
פרנטישק אנגל היה נשוי לגרטרודה פרנקנשטיין (1910 - 2003), רופאה יהודייה. הם הכירו בעת שירותם המשותף בקורפוס הצ'כוסלובקי במהלך המלחמה. לבני הזוג היה בן אחד - וויטך אנגל (1949 - 2023). בשנת 1979 היגר בנם עם משפחתו למערב גרמניה.
מרקוס פושנר

| --- | --- |

 לידה:  1 בפברואר 1971 (בן 54) מינכן, גרמניה המערבית 
 מוקד פעילות:  וינה, גרמניה, יוטה
 מקום לימודים:  בית הספר הגבוה למוזיקה ולאמנויות הבמה במינכן
 עיסוק:  מנצח, פסנתרן
 שפה מועדפת:  גרמנית 
 כלי נגינה:  פסנתר
 שיתופי פעולה בולטים:  תזמורת יוטה  תזמורת רדיו וינה
 markusposchner.de
 
מרקוס פושנר (בגרמנית: Markus Poschner; נולד ב-1 בפברואר 1971) הוא מנצח ופסנתרן גרמני.
ביוגרפיה

נולד במינכן, פושנר למד נגינה בפסנתר בבית הספר הגבוה למוזיקה ולאמנויות הבמה במינכן. בין המורים שלו לניצוח היו רוג'ר נורינגטון, קולין דייוויס ויורמה פאנולה.
בין השנים 2000–2006 היה פושנר המנצח הראשי של התזמורת הקאמרית הגאורגית באינגולשטאדט. הוא שימש גם כמנצח הראשי של האופרה הקומית בברלין. בין השנים 2007 ל-2017 כיהן פושנר כמנהל המוזיקלי הכללי של העיר ברמן, תפקיד שכלל את ניהול התזמורת הפילהרמונית של ברמן ואת בית האופרה של ברמן.
בעונת 2015–2016 התמנה פושנר למנצח הראשי של תזמורת שווייץ האיטלקית. החל מעונת 2017 - 2018 הוא משמש כמנצח הראשי של תזמורת ברוקנר בלינץ, וצפוי לסיים את כהונתו שם בשנת 2027.
בפברואר 2023 הודיעה התזמורת הסימפונית של בזל על מינויו של פושנר כמנצח הראשי הבא שלה, החל מעונת 2025 - 2026. בפברואר 2025 הודיעה תזמורת רדיו וינה על מינויו של פושנר למנצח הראשי הבא שלה, החל מעונת 2026–2027.
בשנת 2024 ניצח פושנר על האופרה "פרחח החלומות" מאת אלכסנדר זמלינסקי באופרה של פרנקפורט, בבימויו של טילמן קלר. פושנר טען כי זו הייתה ההפקה הבימתית הראשונה של האופרה מ-1907 שבוצעה במלואה ללא קיצורים, מאז הופעת הבכורה שלה בשנת 1980.
מחוץ לאירופה, פושנר שימש כמנצח אורח הראשי של התזמורת הסימפונית של צ'ילה. בנוסף, הוא ידוע גם כפסנתרן ג'אז. בדצמבר 2022 ניצח לראשונה כאורח על תזמורת יוטה. הוא חזר להופעת ניצוח נוספת בנובמבר 2023. בנובמבר 2024 הודיעה תזמורת יוטה על מינויו של פושנר למנהל המוזיקלי הבא שלה, החל מעונת 2027 - 2028. הוא קיבל את התואר "מנהל מוזיקלי מיועד" באופן מיידי.
ביוגרפיה > חייו האישיים

פושנר ורעייתו, אלווירה, הם הורים לשלושה ילדים. מאז 2010 הוא משמש כפרופסור של כבוד באוניברסיטת ברמן, שם הוא מלמד קורסים במוזיקולוגיה וחינוך מוזיקלי.
לפני שהלילה יורד

| --- | --- |

 מבוסס על:  לפני שהלילה יורד 
 בימוי:  ג'וליאן שנאבל 
 הופק בידי:  ג'ון קיליק 
 תסריט:  ג'וליאן שנאבל 
 עריכה:  מייקל ברנבאום 
 שחקנים ראשיים:  חאווייר ברדם נג'ווה נימרי יז'י סקולימובסקי פדרו ארמנדאריס הבן Benjamín Benítez וינסנט לרסקה ג'ון אורטיז דיאן אבוט Sebastián Silva שון פן אנדראה די סטפנו אוליוויה מרטינז הקטור בבנקו ג'וני דפ דייגו לונה מייקל וינקוט פטרישיה רייס ספינדולה 
 מוזיקה:  קרטר בורוול 
 צילום:  חאווייר גרובט 
 מדינה:  ארצות הברית 
 חברה מפיצה:  Fine Line Features, נטפליקס, וודו 
 שיטת הפצה:  וידאו על פי דרישה 
 הקרנת בכורה:  29 בינואר 2004 
 משך הקרנה:  128 דק' 
 שפת הסרט:  אנגלית, צרפתית, ספרדית, רוסית 
 סוגה:  סרט ביוגרפי, סרט להט"בי, סרט דרמה, סרט רומנטי 
 מקום התרחשות:  ניו יורק, קובה 
 תקופת התרחשות:  שנות ה-80 של המאה ה-20 
 הכנסות באתר מוג'ו:   beforenightfalls
 פרסים:  פרס חבר השופטים של פסטיבל ונציה  מועצת ביקורת הקולנוע האמריקנית: עשרת הסרטים הטובים ביותר 
 www.before-night-falls.com
 דף הסרט ב־IMDb
 
לפני שהלילה יורד (באנגלית: Before Night Falls) הוא סרט דרמה ביוגרפי אמריקאי משנת 2000, בבימויו של ג'וליאן שנאבל, המבוסס על האוטוביוגרפיה מאת המשורר והסופר הקובני רינלדו ארנס. בסרט מככב חאווייר ברדם בתפקיד הראשי, לצד שחקנים נוספים כמו ג'וני דפ, שון פן ואוליבייה מרטינז. הסרט מתאר את חייו של ארנאס, מילדותו בקובה, דרך הצטרפותו למהפכה הקובנית, ועד רדיפתו בשל נטיותיו המיניות וכתיבתו החתרנית, ולבסוף הגירתו לארצות הברית. הסרט הופק בתקציב של 20 מיליון דולר, והכניס כ-8.5 מיליון דולר ברחבי העולם.
עלילה

הסרט עוקב אחר חייו של ריינלדו ארנאס, שנולד בשנת 1943 בקובה. בגיל 14 הוא מצטרף למורדים הקומוניסטים הנאבקים נגד משטרו של באטיסטה, ואחרי ניצחונו של פידל קסטרו, הוא זוכה לתהילה עם פרסום הרומן הראשון שלו בגיל 20. עם זאת, בשל היותו הומוסקסואל וכתיבתו החתרנית, הוא נרדף על ידי המשטר, נאסר, ובסופו של דבר היגר לארצות הברית בשנת 1980, שם המשיך לכתוב עד מותו בשנת 1990.